Лераме махкахой! Мотт-эладита лелор бахьанехь кошахь Iазап хир ду аьлла, билгалдина жайно. Ибн Iаббаса (Дела реза хуьлда цунна) дийцина, Делан Элча (Делера салам-маршалла хуьлда цунна) шина кошана уллехула тIехвелира, тIаккха цо элира, аьлла: «Оцу шина кошахь волчу шинна Iазап луш ду. Цаьршинна Iазап луш дац (цаьршинна гергахь) доккха хIума бахьана долуш. Бакъду, цаьршимма динарг (Далла гергахь) доккха ду: цаьршиннах цхьаъ мотт-эладита лелош вара, шозлагIниг шен хьашт кхочушдечу хенахь (хьатI тоьлуш цинцех ларлуш вацара) нахах лечкъаш вацара». Бухари, Муслим.